Diari Oficial de la Generalitat Valenciana


Sumari del DOGV 9793, del 21-02-2024 (2024/865)

Acord d'aprovació del Projecte d'expropiació per a la instal·lació de canalitzacions i caragol d'Arquimedes en la zona urbana de la Serratella, rectificat.
-----------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/865


Data del document
:   30-01-2024

Organisme emissor
:   Ajuntament de Borriana

Tipus de document
:   Acord

Descriptors 

:   * administració local
    * pla d'urbanisme

Acord d'aprovació del Projecte d'expropiació per a la instal·lació de canalitzacions i caragol d'Arquimedes en la zona urbana de la Serratella, rectificat. [2024/865]  
La Junta de Govern Local, en sessió ordinària de data 18 de gener de 2024, ha adoptat un acord amb la part dispositiva següent:  
  
«Primer. Aprovar el Projecte d'expropiació per a la instal·lació de canalitzacions i caragol d'Arquimedes en la zona urbana de la Serratella, rectificat, subscrit per l'arquitecte municipal el 29 de novembre de 2023, en el qual s'ha corregit l'error de fet incorregut en la descripció de la superfície susceptible d'expropiació de la parcel·la identificada com a núm. 4 del projecte, parcel·la registral núm. 18500, amb referència cadastral 0500177RI8152G1763SG, que per estar emplaçada en una superfície de 431,43 m² en terrenys de domini públic maritimoterrestre, segons la partió aprovada per l'Orde ministerial de 7 de setembre de 1998, el caràcter demanial d'esta porció implica que queda fora de l'expropiació, per ser inalienable, imprescriptible i inembargable; en conseqüència, es rectifica l'import de la valoració per taxació conjunta de la parcel·la núm. 4, que queda:  
Segon. Modificar la descripció de la parcel·la núm. 4, finca registral núm. 18910, amb referència cadastral 3143364CB7175S7814BL, de la relació de béns i drets afectats pel Projecte d'expropiació per a la instal·lació de canalitzacions i caragol d'Arquimedes en la zona urbana de la Serratella, que queda:  
  
Parcel·la 4  
Referència cadastral: 4381853HR4000I5781FZ Superfície (m²): 472,00  
Referència registral: 18515 Superfície registral (m²): 554,00  
Titular registral:  
María-Teresa Bomboí Mingarro 50 % ple domini  
Antonio Bomboí Mingarro 50 % ple domini  
Superfície d'expropiació (m²): 41,97  
Tipus d'afecció: parcial  
  
OBSERVACIONS  
La resta de la finca matriu, que comprén una superfície de 431,43 m², segons mesurament, s'emplaça en terrenys de domini públic maritimoterrestre. La superfície de 41,97 m² objecte d'expropiació està afectada per la zona de trànsit segons la partió administrativa aprovada per l'Orde ministerial de 7 de setembre de 1998.  
  
  
  
Tercer. Publicar la present resolució en el Diari Oficial de la Generalitat Valenciana i en el Butlletí Oficial de la Província.  
  
Quart. Notificar la present resolució a les persones interessades, propietàries i titulars de béns i drets de la parcel·la identificada amb núm. 4 en el Projecte d'expropiació per a la instal·lació de canalitzacions i caragol d'Arquimedes en la zona urbana de la Serratella, la qual cosa significa que contra el present acord, que posa fi a la via administrativa en totes les qüestions que no tracten sobre el contingut valoratiu de les finques expropiades, les persones interessades podran interposar, en el termini d'un mes comptat a partir de l'endemà d'aquell en què tinga lloc la notificació, un recurs potestatiu de reposició davant de l'òrgan que el dicta o, en el termini de dos mesos, un recurs contenciós administratiu davant del jutjat d'esta jurisdicció de Castelló de la Plana, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 8 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que es puguen utilitzar altres recursos si s'estima oportú.  
El present acord queda a reserva dels termes que resulten de l'aprovació de l'acta que el conté, de conformitat i als efectes previstos en l'article 206 del Reglament d'organització, funcionament i règim jurídic de les corporacions locals, aprovat per l'RD 2568/1986, de 28 de novembre.»  
  
Borriana, 30 de gener de 2024.- L'alcalde president: Jorge Monferrer Daudí.